b'\n_START_ARTICLE_\nRaivo Uukkivi\n_START_SECTION_\nHaridus\n_START_PARAGRAPH_\nRaivo Uukkivi on l\xc3\xb5petanud Eesti P\xc3\xb5llumajanduse Akadeemia mehaanikainseneri erialal ning omandanud haldusjuhtimises magistrikraadi Tallinna Tehnika\xc3\xbclikoolis.\n_START_SECTION_\nT\xc3\xb6\xc3\xb6\n_START_PARAGRAPH_\nRaivo Uukkivi on varem t\xc3\xb6\xc3\xb6tanud J\xc3\xbcri sovhoosi peainsenerina, AS Tallinna Vesi juhatuse liikmena ja \xc3\xbche direktorina ning Tallinna Pr\xc3\xbcgila AS juhatuse liikmena, kelle juhtimisel rajati ja k\xc3\xa4ivitati moodne Tallinna pr\xc3\xbcgila J\xc3\xb5el\xc3\xa4htme vallas._NEWLINE_Harju maakonna Rae vallavanemana oli Raivo Uukkivi ametis 2004. aasta oktoobrist kuni 2010. aasta jaanuarini._NEWLINE_P\xc3\xa4rast 2009. aasta kohalikke valimisi t\xc3\xb6\xc3\xb6tas ta kuni 2010. aasta jaanuarini Rae vallavanemana ning alates 18. oktoobrist 2010 on Raivo Uukkivi Rae vallavolikogu liige. _NEWLINE_Novembrist 2011 kuni novembrini 2013 oli Raivo Uukkivi L\xc3\xa4\xc3\xa4ne-Virumaal Vihula vallavanem ja alates 2013. aasta detsembrist Raasiku vallavanem. Raivo Uukkivi on kirjutanud vallavanemana t\xc3\xb6\xc3\xb6tamisest 3 raamatut, seega nii Rae (2009), Vihula (2013) kui Raasiku (2017) vallajuhina kogetust. Lisaks on kirjutanud 2 raamatut oma t\xc3\xb6\xc3\xb6st Rae volikogu liikmena (2013 ja 2017). 2009 ja 2013. aasta kohalikel valimistel kogus ta Rae vallas suurima h\xc3\xa4\xc3\xa4ltearvu, mis osutus suurimaks ka \xc3\xbcleriigiliselt maaomavalitsuste klassis. _NEWLINE_Alates 2013. aasta detsembrist t\xc3\xb6\xc3\xb6tab Raivo Uukkivi Raasiku vallavanemana. Tema juhitud meeskond tagas 2016. aastal Raasiku vallas 5000 elaniku kokkusaamise ja Raasiku valla iseseisvana j\xc3\xa4tkamise p\xc3\xa4rast 2017 kohalike volikogude valimisi.\n_START_SECTION_\nPoliitiline tegevus\n_START_PARAGRAPH_\nRaivo Uukkivi astus Sotsiaaldemokraatlikku Erakonda 2011. aasta augustis. Varem oli ta ligi k\xc3\xbcmme aastat Eesti Keskerakonna liige, kuid astus erakonnast v\xc3\xa4lja 9. mail 2011._NEWLINE_19. m\xc3\xa4rtsil 2016 valiti Raivo Uukkivi Harjumaa sotsiaaldemokraatide \xc3\xbcldkoosolekul Sotsiaaldemokraatliku Erakonna Harjumaa piirkonna aseesimeheks.\n_START_SECTION_\nMuu\n_START_PARAGRAPH_\nRaivo Uukkivi ja Ly Uukkivi on oma 35-aastasest kooselust koostanud teose "Teekond".'